Държавен вестник, бр. 77, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  77
НАРЕДБА № Н-22
от 18 септември 2012 г.
за установяване на употребата на алкохол 
или други упойващи вещества на членовете 
на корабните екипажи 
Раздел I
Общи разпоредби
Чл. 1. (1) С тази наредба се определят ус­
ловията и редът за установяване на употребата 
на алкохол или други упойващи вещества от 
членовете на корабните екипажи при изпъл­
нение на служебните им задължения.
(2) Употребата на алкохол или други упой­
ващи вещества се установява посредством 
използване на съответните технически сред­
ства и/или чрез медицински и лабораторни 
изследвания.
(3) Техническите средства, с които се из­
вършва проверката за употреба на алкохол от 
членове на корабните екипажи, се определят 
със заповед на изпълнителния директор на 
Изпълнителна агенция (ИА) „Морска адми­
нистрация“, след като бъдат одобрени по реда 
на Закона за измерванията.
(4) Проверката за употребата на други 
упойващи вещества от членовете на корабните 
екипажи се извършва с технически средства, 
пуснати на пазара, съгласно изискванията на 
Закона за медицинските изделия и определени 
със заповед на изпълнителния директор на ИА 
„Морска администрация“.
Чл. 2. (1) Наредбата се прилага за кораби, 
плаващи под българско знаме, и за чуждес­
транните кораби, намиращи се в морските 
пространства или вътрешните водни пътища 
на Република България.
(2) Наредбата не се прилага за военни или 
граничнополицейски кораби.
Чл. 3. (1) Когато от проверявания член на 
екипажа е взета некачествена проба или се 
оспорват показанията на техническото сред­
ство, употребата на алкохол или друго упой­
ващо средство се установява с лабораторно 
изследване.
(2) С лабораторно изследване се установява 
употребата на алкохол или друго упойващо 
вещество и когато членът на екипажа откаже 
или физическото му състояние не позволя­
ва извършването на проверка с техническо 
средство. 
Чл. 4. Лабораторните изследвания за употре­
ба на алкохол или друго упойващо вещество и 
медицинските освидетелствания за употреба на 
алкохол или друго упойващо вещество от чле­
новете на екипажа се извършват в лаборатории 
и лечебни заведения, в които съответно имат 
удостоверение за регистрация в регионалния 
център по здравеопазване и разрешение за лечеб­
на дейност от министъра на здравеопазването. 
Раздел II
Организация и провеждане на контрола
Чл. 5. (1) Контролът по установяване на упо­
треба на алкохол или други упойващи вещества 
от член на екипажа се извършва от длъжностни 
лица от ИА „Морска администрация“, опреде­
лени със заповед на изпълнителния директор 
на ИА „Морска администрация“.
(2) Лицата подлежат на контрол във времето, 
в което изпълняват служебните си задължения.
(3) Проверките за установяване употребата 
на алкохол и други упойващи вещества се 
осъществяват по всяко време, когато корабът 
се намира в експлоатация. 
Чл. 6. (1) При установяване на употреба 
на алкохол или на друго упойващо вещество 
длъжностното лице, извършващо проверката, 
съставя акт за установяване на административно 
нарушение.
(2) Съставянето на актовете, издаването, 
обжалването и изпълнението на наказателните 
постановления се извършва по реда на Закона 
за административните нарушения и наказания.
(3) В акта за установяване на администра­
тивното нарушение се вписват мястото, часът 
и начинът на извършване на проверката, видът, 
моделът, фабричният номер и показанията на 
техническото средство и видимото състояние 
на лицето. При предоставяне на обяснения от 
страна на лицето за вида и количеството на 
употребения алкохол или друго упойващо ве­
щество и времето на употребата обясненията 
се вписват в акта.
(4) Когато се установи употреба на алкохол 
с концентрация над пределно допустимата нор­
ма или употреба на друго упойващо вещество, 
при попълване на акта за установяване на 
административно нарушение актосъставителят 
попълва и талон за медицинско изследване по 
образец (приложение № 1) в три екземпляра, 
като първият е за члена на екипажа, вторият 
се прилага към акта и третият остава за отчет. 
(5) Актосъставителят връчва на член на 
екипажа срещу подпис талон за медицинско 
изследване, като в него вписва:
1. лечебното заведение, в което следва да 
се яви;
2. срока за явяването за медицинското из­
следване; 
3. съответната териториална дирекция „Мор­
ска администрация“, на която следва да се 
изпрати резултатът.
(6) Срокът за явяване за медицинско изслед­
ване се определя от актосъставителя в зависи­
мост от отдалечеността на лечебното заведение 
и възможността за ползване на превоз от него. 
Когато нарушението е извършено на територи­
ята на пристанище в населеното място, където 
се намира лечебното заведение, срокът е до 45 
минути и до 120 минути в останалите случаи.